คำสั่งกระทรวงแรงงานคำสั่งกระทรวงแรงงานที่ ๓๓/๒๕๖๐เรื่องแต่งตั้งพนักงานตรวจแรงงานตามพระราชบัญญัติคุ้มครองแรงงาน พ.ศ. ๒๕๔๑[๑] โดยที่เป็นการสมควรปรับปรุงคำสั่งกระทรวงแรงงานที่ ๑๕๙/๒๕๕๘ ลงวันที่ ๕ มิถุนายน พ.ศ. ๒๕๕๘เรื่อง แต่งตั้งพนักงานตรวจแรงงานตามพระราชบัญญัติคุ้มครองแรงงาน พ.ศ. ๒๕๔๑ เพื่อให้มีพนักงานตรวจแรงงานเพียงพอต่อการให้ความคุ้มครองลูกจ้างและเป็นการบูรณาการการทำงานร่วมกันระหว่างหน่วยงานราชการในการป้องกันและแก้ไขปัญหาการค้ามนุษย์ด้านแรงงานซึ่งเป็นนโยบายสำคัญของรัฐบาลให้มีประสิทธิภาพมากยิ่งขึ้นอาศัยอำนาจตามความในมาตรา ๖แห่งพระราชบัญญัติคุ้มครองแรงงาน พ.ศ. ๒๕๔๑ รัฐมนตรีว่าการกระทรวงแรงงานจึงมีคำสั่งดังต่อไปนี้ข้อ๑ ยกเลิกคำสั่งกระทรวงแรงงาน ที่ ๑๕๙/๒๕๕๘ลงวันที่ ๕ มิถุนายน พ.ศ. ๒๕๕๘ เรื่องแต่งตั้งพนักงานตรวจแรงงานตามพระราชบัญญัติคุ้มครองแรงงาน พ.ศ. ๒๕๔๑ข้อ๒ แต่งตั้งพนักงานตรวจแรงงานตามพระราชบัญญัติคุ้มครองแรงงานพ.ศ. ๒๕๔๑ ดังนี้(๑)สำนักงานปลัดกระทรวงแรงงาน(๑.๑)ข้าราชการพลเรือนสามัญ ตำแหน่งประเภทบริหาร ตำแหน่งประเภทอำนวยการ ตำแหน่งประเภทวิชาการและตำแหน่งประเภททั่วไปตั้งแต่ระดับชำนาญงานขึ้นไป ซึ่งปฏิบัติงานอยู่ในราชการส่วนกลางเป็นพนักงานตรวจแรงงานในทุกท้องที่ทั่วราชอาณาจักร(๑.๒)ข้าราชการพลเรือนสามัญ ตำแหน่งประเภทอำนวยการ ตำแหน่งประเภทวิชาการและตำแหน่งประเภททั่วไปตั้งแต่ระดับชำนาญงานขึ้นไป ซึ่งปฏิบัติงานอยู่ ณสำนักงานแรงงานจังหวัด เป็นพนักงานตรวจแรงงานเฉพาะในเขตจังหวัดที่รับผิดชอบ(๑.๓)พนักงานราชการทั่วไปตำแหน่งนักวิชาการแรงงานซึ่งปฏิบัติงานอยู่ ณ สำนักงานแรงงานจังหวัดเป็นพนักงานตรวจแรงงานเฉพาะในเขตจังหวัดที่รับผิดชอบ(๒)กรมสวัสดิการและคุ้มครองแรงงาน(๒.๑)ข้าราชการพลเรือนสามัญ ตำแหน่งประเภทบริหาร ตำแหน่งประเภทอำนวยการ ตำแหน่งประเภทวิชาการและตำแหน่งประเภททั่วไปตั้งแต่ระดับชำนาญงานขึ้นไป ซึ่งปฏิบัติงานอยู่ในราชการส่วนกลางเป็นพนักงานตรวจแรงงานในทุกท้องที่ทั่วราชอาณาจักรเว้นแต่ข้าราชการพลเรือนสามัญซึ่งปฏิบัติงานอยู่ ณสำนักงานสวัสดิการและคุ้มครองแรงงานกรุงเทพมหานครพื้นที่ เป็นพนักงานตรวจแรงงานในเขตกรุงเทพมหานครและข้าราชการพลเรือนสามัญซึ่งปฏิบัติงานอยู่ ณศูนย์ความปลอดภัยแรงงานเขตเป็นพนักงานตรวจแรงงานเฉพาะในเขตพื้นที่รับผิดชอบ(๒.๒)ข้าราชการพลเรือนสามัญ ตำแหน่งประเภทอำนวยการ ตำแหน่งประเภทวิชาการ และตำแหน่งประเภททั่วไปตั้งแต่ระดับชำนาญงานขึ้นไปซึ่งปฏิบัติงานอยู่ ณ สำนักงานสวัสดิการและคุ้มครองแรงงานจังหวัดเป็นพนักงานตรวจแรงงานเฉพาะในเขตจังหวัดที่รับผิดชอบ(๒.๓)พนักงานราชการทั่วไปตำแหน่งนักวิชาการแรงงานซึ่งปฏิบัติงานอยู่ในราชการส่วนกลางเป็นพนักงานตรวจแรงงานในทุกท้องที่ทั่วราชอาณาจักร เว้นแต่ พนักงานราชการทั่วไป ตำแหน่งนักวิชาการแรงงานซึ่งปฏิบัติงานอยู่ณ สำนักงานสวัสดิการและคุ้มครองแรงงานกรุงเทพมหานครพื้นที่เป็นพนักงานตรวจแรงงานในเขตกรุงเทพมหานครและพนักงานราชการทั่วไป ตำแหน่งนักวิชาการแรงงานซึ่งปฏิบัติงานอยู่ ณศูนย์ความปลอดภัยแรงงานเขต เป็นพนักงานตรวจแรงงานเฉพาะในเขตพื้นที่รับผิดชอบ(๒.๔)พนักงานราชการทั่วไปตำแหน่งนักวิชาการแรงงานซึ่งปฏิบัติงานอยู่ ณสำนักงานสวัสดิการและคุ้มครองแรงงานจังหวัดเป็นพนักงานตรวจแรงงานเฉพาะในเขตจังหวัดที่รับผิดชอบ(๓)กรมการจัดหางาน(๓.๑)ข้าราชการพลเรือนสามัญ ตำแหน่งประเภทบริหาร ตำแหน่งประเภทอำนวยการ ตำแหน่งประเภทวิชาการและตำแหน่งประเภททั่วไปตั้งแต่ระดับชำนาญงานขึ้นไป ซึ่งปฏิบัติงานอยู่ในราชการบริหารส่วนกลางเป็นพนักงานตรวจแรงงานในทุกท้องที่ทั่วราชอาณาจักร เว้นแต่ ข้าราชการพลเรือนสามัญซึ่งปฏิบัติงานอยู่ณ สำนักงานจัดหางานกรุงเทพมหานครพื้นที่เป็นพนักงานตรวจแรงงานเฉพาะในเขตพื้นที่รับผิดชอบ(๓.๒)ข้าราชการพลเรือนสามัญ ตำแหน่งประเภทวิชาการ และตำแหน่งประเภททั่วไปตั้งแต่ระดับชำนาญงานขึ้นไป ซึ่งปฏิบัติงานอยู่ในราชการส่วนกลางซึ่งมีที่ตั้งอยู่ในส่วนภูมิภาคเป็นพนักงานตรวจแรงงานเฉพาะในเขตจังหวัดซึ่งราชการบริหารส่วนกลางนั้นตั้งอยู่(๓.๓)ข้าราชการพลเรือนสามัญ ตำแหน่งประเภทอำนวยการ ตำแหน่งประเภทวิชาการและตำแหน่งประเภททั่วไปตั้งแต่ระดับชำนาญงานขึ้นไป ซึ่งปฏิบัติงานอยู่ ณสำนักงานจัดหางานจังหวัด เป็นพนักงานตรวจแรงงานเฉพาะในเขตจังหวัดที่รับผิดชอบ(๔)กรมพัฒนาฝีมือแรงงาน(๔.๑)ข้าราชการพลเรือนสามัญ ตำแหน่งประเภทบริหาร ตำแหน่งประเภทอำนวยการ ตำแหน่งประเภทวิชาการและตำแหน่งประเภททั่วไปตั้งแต่ระดับชำนาญงานขึ้นไป ซึ่งปฏิบัติงานอยู่ในราชการส่วนกลางเป็นพนักงานตรวจแรงงานในทุกท้องที่ทั่วราชอาณาจักรเว้นแต่ข้าราชการพลเรือนสามัญซึ่งปฏิบัติงานอยู่ ณ สถาบันพัฒนาฝีมือแรงงาน ๑๓(กรุงเทพมหานคร) เป็นพนักงานตรวจแรงงานเฉพาะในเขตพื้นที่รับผิดชอบ(๔.๒)ข้าราชการพลเรือนสามัญ ตำแหน่งประเภทอำนวยการ ตำแหน่งประเภทวิชาการและตำแหน่งประเภททั่วไปตั้งแต่ระดับชำนาญงานขึ้นไป ซึ่งปฏิบัติงานอยู่ ณสถาบันพัฒนาฝีมือแรงงานและสำนักงานพัฒนาฝีมือแรงงานเป็นพนักงานตรวจแรงงานเฉพาะในเขตจังหวัดที่รับผิดชอบ(๕)สำนักงานประกันสังคม(๕.๑) ข้าราชการพลเรือนสามัญ ตำแหน่งประเภทบริหารตำแหน่งประเภทอำนวยการ ตำแหน่งประเภทวิชาการและตำแหน่งประเภททั่วไปตั้งแต่ระดับชำนาญงานขึ้นไป ซึ่งปฏิบัติงานอยู่ในราชการส่วนกลางเป็นพนักงานตรวจแรงงานในทุกท้องที่ทั่วราชอาณาจักรเว้นแต่ข้าราชการพลเรือนสามัญซึ่งปฏิบัติงานอยู่ ณสำนักงานประกันสังคมกรุงเทพมหานครพื้นที่เป็นพนักงานตรวจแรงงานเฉพาะในเขตพื้นที่รับผิดชอบ(๕.๒) ข้าราชการพลเรือนสามัญ ตำแหน่งประเภทอำนวยการตำแหน่งประเภทวิชาการ และตำแหน่งประเภททั่วไปตั้งแต่ระดับชำนาญงานขึ้นไปซึ่งปฏิบัติงานอยู่ ณ สำนักงานประกันสังคมจังหวัดเป็นพนักงานตรวจแรงงานเฉพาะในเขตจังหวัดที่รับผิดชอบ(๖)กระทรวงการพัฒนาสังคมและความมั่นคงของมนุษย์(๖.๑) ข้าราชการพลเรือนสามัญตำแหน่งนักสังคมสงเคราะห์ และตำแหน่งนักพัฒนาสังคมซึ่งปฏิบัติงานอยู่ในราชการบริหารส่วนกลางเป็นพนักงานตรวจแรงงานในเขตกรุงเทพมหานคร(๖.๒) ข้าราชการพลเรือนสามัญ ตำแหน่งนักสังคมสงเคราะห์และตำแหน่งนักพัฒนาสังคม ซึ่งปฏิบัติงานอยู่ในราชการบริหารส่วนภูมิภาคเป็นพนักงานตรวจแรงงานเฉพาะในเขตพื้นที่รับผิดชอบ(๗)กระทรวงมหาดไทยข้าราชการพลเรือนสามัญตำแหน่งผู้ว่าราชการจังหวัด ตำแหน่งรองผู้ว่าราชการจังหวัด ตำแหน่งปลัดจังหวัดตำแหน่งนายอำเภอ และตำแหน่งปลัดอำเภอ เป็นพนักงานตรวจแรงงานเฉพาะในเขตจังหวัดอำเภอ หรือกิ่งอำเภอที่รับผิดชอบ(๘)กรมเจ้าท่า(๘.๑) ข้าราชการพลเรือนสามัญ ตำแหน่งประเภทบริหารตำแหน่งประเภทอำนวยการ ตำแหน่งประเภทวิชาการและตำแหน่งประเภททั่วไปตั้งแต่ระดับชำนาญงานขึ้นไป ซึ่งปฏิบัติงานอยู่ ณสำนักมาตรฐานเรือ สำนักความปลอดภัยและสิ่งแวดล้อมทางน้ำสำนักกฎหมายและกองมาตรฐานคนประจำเรือเป็นพนักงานตรวจแรงงานในทุกท้องที่ทั่วราชอาณาจักร(๘.๒) ข้าราชการพลเรือนสามัญ ตำแหน่งประเภทวิชาการและตำแหน่งประเภททั่วไปตั้งแต่ระดับชำนาญงานขึ้นไป ซึ่งปฏิบัติงานอยู่ ณสำนักงานเจ้าท่าภูมิภาคที่ ๓ ถึง ๖เป็นพนักงานตรวจแรงงานเฉพาะในเขตพื้นที่รับผิดชอบ(๙)กรมทรัพยากรทางทะเลและชายฝั่งข้าราชการพลเรือนสามัญตำแหน่งนักวิชาการประมง ตำแหน่งนักวิชาการป่าไม้ ตำแหน่งนิติกรตำแหน่งนักจัดการงานทั่วไป ตำแหน่งเจ้าพนักงานป่าไม้ ตำแหน่งนักเดินเรือตำแหน่งเจ้าพนักงานประมง ตำแหน่งเจ้าพนักงานเดินเรือ และตำแหน่งนายช่างเครื่องกลตั้งแต่ระดับชำนาญงานขึ้นไปเป็นพนักงานตรวจแรงงานเฉพาะในเขตพื้นที่รับผิดชอบ(๑๐)กรมประมง(๑๐.๑)ข้าราชการพลเรือนสามัญ ตำแหน่งผู้อำนวยการกองตรวจการประมง ตำแหน่งนักวิชาการประมงตำแหน่งนักเดินเรือ ตำแหน่งนายช่างกลเรือ ตำแหน่งเจ้าพนักงานประมงตำแหน่งเจ้าพนักงานสื่อสาร ตำแหน่งนายช่างเครื่องกลและตำแหน่งเจ้าพนักงานเดินเรือตั้งแต่ระดับชำนาญงานขึ้นไป ซึ่งปฏิบัติงานอยู่ ณกองตรวจการประมง เป็นพนักงานตรวจแรงงานเฉพาะในเขตพื้นที่รับผิดชอบทางทะเล(๑๐.๒)ข้าราชการพลเรือนสามัญตำแหน่งผู้อำนวยการกองบริหารจัดการเรือประมงและการทำการประมงตำแหน่งนักวิชาการประมง ตำแหน่งนักวิชาการเผยแพร่ ตำแหน่งเจ้าพนักงานประมงตำแหน่งเจ้าพนักงานสื่อสาร และตำแหน่งเจ้าพนักงานธุรการตั้งแต่ระดับชำนาญงานขึ้นไปซึ่งปฏิบัติงานอยู่ ณ กองบริหารจัดการเรือประมงและการทำการประมงเป็นพนักงานตรวจแรงงานเฉพาะในเขตพื้นที่รับผิดชอบ(๑๐.๓)ข้าราชการพลเรือนสามัญ ตำแหน่งประมงจังหวัด ตำแหน่งนักวิชาการประมง ตำแหน่งนักจัดการงานทั่วไปและตำแหน่งเจ้าพนักงานประมงตั้งแต่ระดับชำนาญงานขึ้นไป ซึ่งปฏิบัติงานอยู่ ณสำนักงานประมงจังหวัด เป็นพนักงานตรวจแรงงานเฉพาะในเขตพื้นที่รับผิดชอบทางทะเล(๑๑)กรมปศุสัตว์(๑๑.๑)ข้าราชการพลเรือนสามัญ ตำแหน่งประเภทบริหาร ตำแหน่งประเภทอำนวยการตำแหน่งประเภทวิชาการ และตำแหน่งทั่วไปตั้งแต่ระดับชำนาญงานขึ้นไปซึ่งปฏิบัติงานอยู่ในราชการบริหารส่วนกลางเป็นพนักงานตรวจแรงงานในทุกท้องที่ทั่วราชอาณาจักร(๑๑.๒)ข้าราชการพลเรือนสามัญ ตำแหน่งประเภทอำนวยการ ตำแหน่งประเภทวิชาการและตำแหน่งทั่วไปตั้งแต่ระดับชำนาญงานขึ้นไป ซึ่งปฏิบัติงานอยู่ในราชการบริหารส่วนภูมิภาคเป็นพนักงานตรวจแรงงานเฉพาะในเขตพื้นที่รับผิดชอบ(๑๒)กรมโรงงานอุตสาหกรรม(๑๒.๑)ข้าราชการพลเรือนสามัญ ตำแหน่งวิศวกร ตำแหน่งนักวิทยาศาสตร์ และตำแหน่งเจ้าพนักงานตรวจโรงงานซึ่งปฏิบัติงานอยู่ในราชการบริหารส่วนกลาง เป็นพนักงานตรวจแรงงานเฉพาะในเขตกรุงเทพมหานคร(๑๒.๒)ข้าราชการพลเรือนสามัญ ตำแหน่งวิศวกร และตำแหน่งนักวิทยาศาสตร์ ซึ่งปฏิบัติงานอยู่ในราชการบริหารส่วนกลางซึ่งมีที่ตั้งอยู่ในส่วนภูมิภาคเป็นพนักงานตรวจแรงงานเฉพาะในเขตพื้นที่รับผิดชอบ(๑๓)กรมศุลกากร(๑๓.๑)ข้าราชการพลเรือนสามัญ ตำแหน่งผู้อำนวยการสำนักงานศุลกากรกรุงเทพ ตำแหน่งผู้อำนวยการสำนักงานศุลกากรท่าเรือกรุงเทพตำแหน่งผู้อำนวยการสำนักงานศุลกากรตรวจสินค้าลาดกระบังตำแหน่งผู้อำนวยการสำนักงานศุลกากรท่าเรือแหลมฉบังตำแหน่งผู้อำนวยการสำนักงานศุลกากรตรวจสินค้าท่าอากาศยานสุวรรณภูมิ ตำแหน่งผู้อำนวยการสำนักงานศุลกากรตรวจของผู้โดยสารท่าอากาศยานสุวรรณภูมิตำแหน่งผู้อำนวยการสำนักสืบสวนและปราบปราม ตำแหน่งผู้อำนวยการสำนักกฎหมายตำแหน่งผู้อำนวยการสำนักงานศุลกากรภาคที่ ๑ ถึง ๔ และตำแหน่งนายด่านศุลกากรเป็นพนักงานตรวจแรงงานเฉพาะในเขตพื้นที่รับผิดชอบ(๑๓.๒)ข้าราชการพลเรือนสามัญตำแหน่งนักวิชาการศุลกากร ตำแหน่งนิติกร ตำแหน่งเจ้าพนักงานศุลกากรตำแหน่งเจ้าพนักงานเดินเรือ และตำแหน่งนายช่างเครื่องกลตั้งแต่ระดับชำนาญงานขึ้นไปซึ่งปฏิบัติงานอยู่ ณ สำนักงานศุลกากรหรือด่านศุลกากรที่มีการนำเข้า ส่งออก และนำผ่านสินค้าสัตว์น้ำหรือผลิตภัณฑ์สัตว์น้ำเป็นพนักงานตรวจแรงงานเฉพาะในเขตพื้นที่รับผิดชอบ(๑๔)กรมสอบสวนคดีพิเศษข้าราชการพลเรือนสามัญตำแหน่งเจ้าหน้าที่คดีพิเศษ และตำแหน่งพนักงานสอบสวนคดีพิเศษเป็นพนักงานตรวจแรงงานในทุกท้องที่ทั่วราชอาณาจักร(๑๕)สำนักงานตำรวจแห่งชาติข้าราชการตำรวจซึ่งมียศตั้งแต่ร้อยตำรวจตรีขึ้นไปหรือเทียบเท่าเป็นพนักงานตรวจแรงงานเฉพาะในเขตพื้นที่รับผิดชอบ(๑๖)กองทัพเรือข้าราชการทหารเรือซึ่งมียศตั้งแต่เรือตรีขึ้นไปหรือเทียบเท่าเป็นพนักงานตรวจแรงงานเฉพาะในเรือไทย เขตพื้นที่รับผิดชอบทางทะเล หรือพื้นที่ปฏิบัติการทางทหารที่ได้รับมอบหมาย(๑๗)กรุงเทพมหานครข้าราชการกรุงเทพมหานครสามัญตำแหน่งผู้อำนวยการเขต และตำแหน่งผู้ช่วยผู้อำนวยการเขตเป็นพนักงานตรวจแรงงานเฉพาะในเขตพื้นที่รับผิดชอบข้อ๓ พนักงานตรวจแรงงานตามข้อ ๒(๑)(๑.๓) (๒)(๒.๓) (๒)(๒.๔) และ (๓) ถึง (๑๗) ให้มีอำนาจหน้าที่เฉพาะตามมาตรา ๑๓๙(๑) และ (๒) แห่งพระราชบัญญัติคุ้มครองแรงงาน พ.ศ. ๒๕๔๑ ดังต่อไปนี้(๑)เข้าไปในสถานประกอบกิจการหรือสำนักงานของนายจ้างและสถานที่ทำงานของลูกจ้างในเวลาทำการเพื่อตรวจสภาพการทำงานของลูกจ้างและสภาพการจ้าง สอบถามข้อเท็จจริง ถ่ายภาพ ถ่ายสำเนาเอกสารที่เกี่ยวกับการจ้างการจ่ายค่าจ้าง ค่าล่วงเวลา ค่าทำงานในวันหยุด ค่าล่วงเวลาในวันหยุดและทะเบียนลูกจ้างเก็บตัวอย่างวัสดุหรือผลิตภัณฑ์เพื่อวิเคราะห์เกี่ยวกับความปลอดภัยในการทำงานและกระทำการอย่างอื่นเพื่อให้ได้ข้อเท็จจริงในอันที่จะปฏิบัติการให้เป็นไปตามพระราชบัญญัติคุ้มครองแรงงานพ.ศ. ๒๕๔๑(๒)มีหนังสือสอบถามหรือเรียกนายจ้าง ลูกจ้างหรือบุคคลซึ่งเกี่ยวข้องมาชี้แจงข้อเท็จจริงหรือให้ส่งสิ่งของหรือเอกสารที่เกี่ยวข้องเพื่อประกอบการพิจารณาข้อ๔ ให้พนักงานตรวจแรงงานตามข้อ ๒ (๓)ถึง (๑๗)จัดทำแผนการตรวจในรอบหนึ่งเดือนประสานแจ้งให้พนักงานตรวจแรงงานสังกัดกรมสวัสดิการและคุ้มครองแรงงานในเขตพื้นที่รับผิดชอบทราบเป็นการล่วงหน้าเพื่อมิให้เกิดความซ้ำซ้อนในการตรวจรวมทั้งสรุปผลการตรวจรายงานให้อธิบดีกรมสวัสดิการและคุ้มครองแรงงานทราบทุกหกเดือนทั้งนี้ตั้งแต่บัดนี้เป็นต้นไปสั่ง ณ วันที่ ๑๕กุมภาพันธ์ พ.ศ. ๒๕๖๐พลเอก ศิริชัย ดิษฐกุลรัฐมนตรีว่าการกระทรวงแรงงานปริยานุช/จัดทำ๑๖ มีนาคม ๒๕๖๐ชวัลพร/ตรวจ๑๐ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๗๙ ง/หน้า ๔๐/๑๔ มีนาคม ๒๕๖๐